पाएं अपने शहर की ताज़ा ख़बरें और फ्री ई-पेपरडाउनलोड करें
जिले में मिनी लॉकडाउन लगा हुआ है। जरूरी वस्तुओं की दुकानें खोलने के आदेश हैं, लेकिन फिर भी लोग नियमों को मानने को तैयार नहीं हैं। न कोई मास्क पहन रहा है, न सोशल डिस्टेंसिंग रखी जा रही है। ऐसे में कोरोना कैसे थमेगा। पुलिस भी इसको लेकर सख्ती में है। सोमवार को एक तरफ यहां शहर लॉकडाउन के चलते बंद था, वहीं दूसरी तरफ शहर की पुरानी सब्जी मंडी के बाजार में सबसे ज्यादा खराब हालात देखे गए।
वहां पर ग्राहकों की भीड़ उमड़ी रही। इसके चलते दोपहर को डीसी दीप्ति उप्पल व एसएसपी कंवरदीप कौर ने शहर का दौरा किया। दोनों अधिकारियों ने सिविल व पुलिस के उच्चाधिकारियों समेत शहर के भीड़भाड़ वाले बाजारों, सदर बाजार, शहीद भगत सिंह चौक, पुरानी व नई सब्जी मंडी में लोगों कोविड नियमों की पालना करने के लिए कहा व कइयों के चालान भी काटे। पंजाब सरकार ने लोगों को महामारी से बचाने के लिए लॉकडाउन लगाया है। इसलिए जरूरी सेवाओं को निर्विघ्न चालू रखने की व्यवस्था की है, जिस कारण लोग पुलिस व सिविल प्रशासन को सहयोग दें।
सेहत विभाग ने रेहड़ी वालों के किए आरटी-पीसीआर टेस्ट
सेहत विभाग की टीमों द्वारा रेहड़ी वालों के आरटी-पीसीआर टेस्ट भी किए गए और उन्हें कोविड नियमों बारे जागरूक करवाया गया। इस अवसर पर एसडीएम कपूरथला वरिंदरपाल सिंह बाजवा, डीएसपी सब डिवीजन सुरिंदर सिंह, नगर निगम ईओ आदर्श कुमार शर्मा व अन्य अधिकारी मौजूद थे।
अिधकारी बोले- नियमों के उल्लंघन पर होगी सख्त कार्रवाई
सब्जी मंडी में सब्जी लेकर आने वाले किसान, आढ़ती, दुकानदार व खरीददार मास्क लगाए, दूरी बना कर रखे व सेनिटाइजर का इस्तेमाल करने को यकीनी बनाए। इस मौके एसएसपी ने कोविड नियमों की उल्लघंना करने वाले दुकानदारों व अन्य के 20 से अधिक चालान करवाए। उन्होंने कहा कि निर्धारित नियमों तहत कारोबार करने वालों को किसी किस्म की दिक्कत पेश नहीं आने दी जाएगी, जबकि कोविड नियमों की उल्लघंना कर महामारी फैलाने वालों के विरुद्ध सख्ती से निपटा जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn